
РЕФЕРЕНТНИ УСЛОВИ 
за сите квалификувани понудувачи
Развој на систем и пилотирање на дигитална платформа за управување со дозволи и обука за Националниот парк Шар Планина
 
I. Позадина
Центарот за едукација и развој (ЦЕРТ) ги поканува сите подобни компании за развој на софтвер да достават технички и финансиски понуди за развој на Дигитална платформа за управување со дозволи за Национален парк Шар Планина во согласност со барањата утврдени во оваа Покана за поднесување понуди и референтни услови
Центарот за едукација и развој () во партнерство со Национален парк Шар Планина ја спроведува интервенцијата „Пазарни можности за заедниците во Шара“ во рамките на проектот „Зголемување на приходите и социо-економско зајакнување на ранливите и маргинализирани групи од руралните и приградските средини“ финансиран во рамките на Програмата We Effect IISEE- Фаза II со финансиска поддршка од Шведска.
Како дел од Активност 1.3 Развој на систем (Платформа/Сервер) под буџетската линија 4.3.3 A.4.2.04, ЦЕРТ има потреба да ангажира искусна компанија за развој на софтвер која ќе дизајнира, развие, тестира и имплементира дигитална платформа за управување со дозволи за собирање на недрвни шумски плодови што овозможува за Националниот Парк Шар Планина електронско поднесување, обработка, одобрување и верификација на дозволите за собирање на недрвни шумски плодови.
Системот треба да поддржува и регистрирани корисници и корисници-гости, да обезбеди административен интерфејс за управување, да одржува безбедна централизирана база на податоци и да вклучува функционалност за онлајн и офлајн верификација на издадените дозволи.
II. Цел на ангажманот
Целта на овој ангажман е да се дизајнира, развие, тестира и имплементира функционална дигитална платформа за Национален парк Шар Планина за управување со дозволи за собирање на недрвни шумски плодови која овозможува:
• онлајн поднесување на барања за дозволи;
• административна обработка и работен тек за одобрување;
• безбедно управување со базата на податоци; датотека на важечки и издадени дозволи;
• повеќејазичен пристап;
• автоматско генерирање на дигитални дозволи со QR-верификација;
• функционалност за офлајн верификација при теренски инспекции;
• интеграција со платежни системи и други надворешни услуги.
III. Опфат на работата
Избраната компанија ќе ги изврши, најмалку следните задачи:
1. Анализа и дизајн на системот. Оваа задача опфаќа анализа на деловните процеси и функционалните барања на Национален парк Шар Планина, подготовка на системската архитектура и дизајнот на базата на податоци, дизајнирање на корисничките улоги и структурата на дозволи за пристап, како и дизајнирање на работниот тек на апликацијата заедно со целокупниот животен циклус на дозволите.
2. Развој на backend и база на податоци. Ќе се развие безбедна backend апликација која ќе опфаќа автентикација и авторизација на корисници, управување со барања за дозволи, управување со работниот тек, административна контролна табла, централизирана база на податоци, повеќејазична поддршка, управување со документи, евиденција на активности (audit log), управување со известувања и API-подготвена архитектура која овозможува идни интеграции.
3. Кориснички интерфејси. Ќе се развијат респонзивни веб-интерфејси за регистрирани корисници, гости-корисници и администратори. Платформата ќе обезбедува интуитивна навигација и ќе поддржува користење на десктоп компјутери, таблети и мобилни уреди.
4. Функционалности за управување со дозволи. Платформата ќе вклучува онлајн аплицирање за дозволи, поднесување барања од гости без регистрација, следење на статусот на дозволите, автоматска пресметка на надоместоците, прикачување на документ за потврда на уплата, работен тек за одобрување/одбивање, генерирање на PDF дозволи, генерирање QR-кодови, јавна страница за QR-верификација и проверка на важноста на дозволите.
5. База на податоци. Ќе се развие безбедна релациона база на податоци која ќе поддржува управување со корисници, евиденција на дозволи, евиденција на плаќања, прикачени документи, повеќејазични податоци, извештаи и можност за извоз во CSV/Excel формат.
6. Безбедност. Ќе бидат имплементирани безбедносни мерки кои вклучуваат контрола на пристап врз основа на улоги (Role-Based Access Control), енкриптирани лозинки, CSRF-заштита, ограничување на бројот на обиди (rate limiting), двофакторска автентикација за администратори, безбедна валидација при прикачување датотеки и евиденција на активности (audit logs).
7. Тестирање. Ќе се спроведат функционално тестирање, тестирање на базата на податоци, безбедносно тестирање, тестирање на перформансите, тестирање за прифаќање од корисниците (User Acceptance Testing) и тестирање на офлајн верификацијата.
8. Имплементација. Апликацијата ќе биде имплементирана на cloud сервер, вклучувајќи конфигурација на апликацијата, имплементација на базата на податоци, конфигурација на автоматска дневна резервна копија (backup) и оптимизација на продукциската околина. Компанијата ќе обезбеди насоки за минималните серверски спецификации и ќе помогне при почетната имплементација кај избраниот cloud-провајдер.
9. Документација. Ќе бидат обезбедени техничка документација, прирачник за системска администрација, корисничко упатство, документација за базата на податоци и упатство за инсталација.
10. Обука. Ќе биде организирана обука за вработените во Национален парк Шар Планина, која ќе ги опфати администрацијата на системот, обработката на дозволите, известувањето и одржувањето на системот.
IV. Минимални функционални барања
Развиената платформа ќе ги содржи најмалку следните функционалности:
Кориснички модул
Регистрираните корисници можат да креираат корисничка сметка со избор на јазик, општина, пол и возрасна категорија, безбедно да се најавуваат со заштита преку ограничување на повторени неуспешни обиди за најава (rate limiting), да обноват заборавена лозинка преку е-пошта и, по избор, да овозможат двофакторска автентикација. Корисниците управуваат со своите профилни информации и ја користат платформата на македонски, албански или англиски јазик. Од својата контролна табла тие поднесуваат барања за дозволи со автоматска пресметка на надоместокот врз основа на видот на услугата, регионот, количината и видот на недрвни шумски плодови, го следат статусот на поднесените барања и можат или да прикачат документ за потврда на уплата или да го платат надоместокот онлајн со платежна картичка преку интегрираниот платежен портал. Личните податоци на корисниците ќе се собираат, обработуваат и заштитуваат во согласност со важечките закони за заштита на личните податоци, со обезбедување на приватност, безбедност и контролиран пристап до личните информации.
Модул за гости
Посетителите кои не сакаат да се регистрираат можат да поднесат барање за дозвола преку посебен формулар за гости при што задолжително треба да внесат основни податоци како што се име, презиме, пол, возраст и други релевантни податоци. За секое барање од гостин се генерира единствен линк за следење преку кој подносителот може да го провери статусот на барањето и да изврши онлајн плаќање со платежна картичка или да прикачи документ за потврда на уплата за офлајн плаќање (банкарски трансфер) без да креира корисничка сметка. Личните податоци на корисниците ќе се собираат, обработуваат и заштитуваат во согласност со важечките закони за заштита на личните податоци, со обезбедување на приватност, безбедност и контролиран пристап до личните информации.
Административен модул
Административниот модул е организиран во три нивоа на пристап: Кориснички панел, Администраторски панел и Панел на супер администратор, при што секое ниво има јасно дефиниран опсег на овластувања.
Корисничкиот панел е стандардниот интерфејс достапен за секој регистриран корисник и се користи за поднесување барања за дозволи, следење на нивниот статус и управување со сопствениот профил, како што е опишано во Корисничкиот модул погоре.
Администраторскиот панел е наменет за вработените во Национален парк задолжени за секојдневната обработка на дозволите. Тој обезбедува контролна табла со KPI-картички и интерактивни графикони кои ги прикажуваат барањата по месец, приходите, видот на услугата и регионот, како и управување со сите барања за дозволи преку напредно пребарување и филтрирање, работен тек за одобрување/одбивање, проверка на уплати и автоматско испраќање известувања до апликантите преку е-пошта. Администраторите можат да генерираат извештаи во Excel и PDF формат по месец, квартал или година, како и да управуваат со регистрираните корисници и теренските собирачи.
Панелот на супер администратор е над Администраторскиот панел и управува со целокупната содржина и конфигурација на платформата. Покрај сите функционалности на Администраторскиот панел, супер администраторот управува со каталогот на услуги и цени, го конфигурира модулот за онлајн плаќање со платежни картички, унапредува корисници во администратори и ја прегледува евиденцијата на активности (audit log) во која се регистрирани сите дејствија извршени во системот. Истечените или обработените барања автоматски се префрлаат во архива, а само супер администраторот има право да ги менува основните поставки на системот.
Верификација на дозволите
По одобрувањето, системот автоматски генерира PDF дозвола со вграден дигитално потпишан QR-код. Јавна страница за верификација, достапна без најава, овозможува моментална онлајн потврда на важноста на дозволата. За локации без мрежна покриеност, самостојна алатка за офлајн верификација независно ги проверува дигитално потпишаните QR-податоци на уредот на ренџерот, без потреба од интернет-конекција, посебна мобилна апликација или инсталација преку продавница за апликации.
V. Технички барања
Предложеното решение треба да биде веб-базирано, со адаптивен дизајн кој поддржува десктоп, таблет и мобилни уреди, изградено врз безбедна релациска база на податоци и хостирано на безбеден и сигурен cloud-сервер. Трошоците за потребниот cloud-сервер и услугите за хостирање за периодот до 31 декември 2026 година понудувачот треба да ги вклучи во финансиската понуда.
Cloud-окружувањето за хостирање треба да ги обезбеди потребните ресурси за безбедно функционирање, складирање, резервна копија и достапност на дигиталната платформа. По истекот на периодот на хостирање поддржан од проектот, Националниот парк Шар Планина ќе ја преземе одговорноста за продолжување на услугата за хостирање и за поврзани трошоци.
Архитектурата треба да биде подготвена за API интеграции со цел да овозможи идни интеграции, да обезбедува повеќејазична поддршка, безбедна автентикација, можност за изработка на резервни копии (backup) и модуларен, проширлив дизајн.
Индикативните технологии може да вклучуваат Laravel, PHP, MySQL или еквивалентен современ open-source технолошки стек (на пример Node.js, Python/Django, .NET) со еквивалентна релациона база на податоци (на пример PostgreSQL, MariaDB, MSSQL), под услов предложеното решение да ги исполнува сите функционални, безбедносни и перформансни барања утврдени во овој документ.
Платформата мора да вклучува модул за онлајн плаќање со платежни картички интегриран со платежен портал на банка што работи во Република Северна Македонија, со што на апликантите ќе им се овозможи електронско плаќање на надоместоците за дозволите во моментот на поднесување на барањето.
Паралелно ќе биде поддржано и офлајн плаќање преку прикачување документ за потврда на банкарска уплата, со цел на апликантите кои не располагаат со платежна картичка да им се обезбеди валидна алтернативна можност за плаќање.
VI. Очекувани резултати (deliverables)
Компанијата треба да испорача функционална дигитална платформа за управување со дозволи, која ги опфаќа backend апликацијата и базата на податоци, административната контролна табла, како и корисничкиот и гостинскиот интерфејс, изградени врз безбедна база на податоци. Испораката ги вклучува модулот за QR-верификација, модулот за генерирање PDF дозволи, извештајот од тестирањето, техничката документација, корисничкото упатство и обуката за администраторите, заедно со изворниот код, скриптите за базата на податоци и имплементацијата на продукцискиот сервер.
Ангажманот треба да ги постигне следните резултати:
• Развиена функционална дигитална платформа за управување со дозволи.
• Воспоставена безбедна база на податоци.
• Обезбеден кориснички интерфејс лесен за користење за апликантите и администраторите.
• Оперативен систем за онлајн поднесување и обработка на дозволи.
• Оперативна функционалност за офлајн верификација на дозволите.
• Интегриран платежен портал за онлајн плаќања.
• Системот е тестиран во однос на перформанси, безбедност и сигурност.
• Испорачана техничка документација и кориснички упатства.
•Обучен персоналот на Национален парк Шар Планина за администрација и користење на системот.
•Целосно функционална дигитална платформа за издавање дозволи за собирачите на недрвни шумски производи (НДШП)  оперативна за потребите на Националниот парк „Шар Планина“. 
•Едногодишно одржување на испорачаната дигитална платформа по нејзиното целосно развивање.

VII. Времетраење
Задачата треба да се реализира во рок од петнаесет (15) месеци од датумот на потпишување на договорот, при што 3 месеци се предвидени за развој на целосно функционална платформа, по што следуваат 12 месеци техничка поддршка откако платформата ќе биде целосно развиена и ставена во функција.
Техничката поддршка треба да опфаќа отстранување на проблеми, корекција на грешки, мониторинг на системот, техничка помош, одржување и решавање на проблеми што влијаат врз правилното функционирање на платформата.
Техничката поддршка не опфаќа развој или имплементација на нови функции, дополнителни модули, компоненти или функционалности надвор од оние наведени во првичниот опфат на работата.
Секој дополнителен развој или значителни промени надвор од договорениот опфат ќе бидат предмет на посебен договор и/или финансиски аранжман.

VIII. Потребни квалификации на компанијата
Заинтересираните компании треба да докажат:
• Најмалку 5 години искуство во развој на софтвер.
• Докажано искуство во развој на веб-базирани информациски системи.
• Искуство во проектирање бази на податоци и развој на безбедни повеќекориснички платформи.
• Искуство во работа со јавни институции, заштитени подрачја, државни органи или проекти финансирани од донатори ќе се смета за предност.
•Капацитет за обезбедување техничка поддршка за време на имплементацијата и една година по целосното развивање на платформата.
• Понудувачот мора да потврди дека не постои ниту една од следните основи за исклучување:
• е во стечај, ликвидација или неговото работење е предмет на судска управа; склучил спогодба со доверители, ги прекинал деловните активности или е предмет на судска забрана за вршење дејност;
• е предмет на постапка за прогласување стечај, присилна ликвидација или судска управа, спогодба со доверители или која било друга слична постапка;
• сторил професионална повреда што влијае врз неговиот професионален кредибилитет, вклучително, особено, некоја од следните дејствија:
• намерно или од небрежност дал неточни информации потребни за утврдување на непостоењето на основите за исклучување од постапката за набавка или за исполнување на условите за подобност, или при извршување на договор;
• склучил договор со други економски оператори со цел нарушување на конкуренцијата; ги повредил правата од интелектуална сопственост; се обидел да влијае врз процесот на донесување одлуки во постапката за набавка; или се обидел да добие доверливи информации што би му обезбедиле неоправдана предност во постапката за набавка;
• не ги исполнувал обврските за плаќање даноци или придонеси за социјално осигурување согласно важечките законски прописи;
• лицата што имаат овластувања за застапување, одлучување или контрола врз компанијата се правосилно осудени за дело поврзано со нивното професионално работење и/или за избегнување на даночни, социјални или други законски обврски, вклучително и преку основање правно лице за таа цел;
• со правосилна судска или административна одлука, или врз основа на докази со кои располага We Effect, е утврдено дека лицата што имаат овластувања за застапување, одлучување или контрола врз компанијата се виновни за измама, корупција, учество во криминална организација, перење пари или финансирање тероризам, терористички дела, детски труд, трговија со луѓе или која било друга незаконска активност.
Предложениот тим треба најмалку да се состои од:
· Проектен менаџер (бизнис аналитичар и тестер)
· Full-Stack Developer (Front-End и Back-End) 
или
· Проектен менаџер (бизнис аналитичар и тестер)
· Back-End Developer и
· Front-End Developer
IX. Понуда
Заинтересираните компании треба да достават:
Техничка понуда која треба да содржи:
1. Профил на компанијата. 
2. Тековна состојба/извод од Централниот регистар (не постара од 6 месеци). 
3. Портфолио на релевантни проекти. 
4. Технички предлог, кој ќе ги опфати методологијата, пристапот за имплементација, работниот план, временската рамка и предложените технологии. 
5. Состав на тимот и биографии (CV) на клучните експерти. 
6. Потпишана, заверена со печат и нотарски заверена изјава од овластениот претставник на понудувачот дека не постојат основи за исклучување од учество во постапката за набавка, како што се наведени во делот VIII. Потребни квалификации на компанијата. 
7. Потпишана изјава за поврзаност (види Анекс 1). 
Финансиска понуда
Финансиската понуда треба да биде изразена во МКД, со вклучен ДДВ и сите останати даноци и трошоци, прикажана по единечна цена и меѓузбир за секоја трошковна ставка (според примерот подолу). Финансиската понуда треба да ги опфати сите трошоци за развој, тестирање, имплементација, документација, хостинг, обука и техничка поддршка потребни согласно овие референтни услови. Доколку се вклучени дополнителни трошоци, понудувачот треба јасно да ги наведе. 
	Бр
	Опис на ставката на трошок
	Количина
	Единечна цена *
	Меѓузбир *

	1
	Дизајн и развој на софтвер
	1
	 
	 

	2
	Тестирање и имплементација
	1
	
	

	3
	Документација и обука
	1
	
	

	4
	Техничка поддршка
	1
	
	

	5
	Хостинг услуги/cloud- server
	1
	
	

	
	
	
	ВКУПНО **:
	 

	
	
	
	
	

	* Сите цени ги вклучуваат сите даноци и трошоци

	** Финансиската понуда ги опфаќа, согласно референтните услови: развој, тестирање, имплементација, документација, хостинг, обука и техничка поддршка.

	***Финансиската понуда дополнително опфаќа:  (да се остави празно доколку не е применливо).



Понудата треба да остане важечка 90 календарски дена од поднесувањето.
Крајниот рок за поднесување на понудите е 13  септември 2026 година до 16:00 часот (CET).
Понудите се доставуваат по електронски пат, по пошта или лично на следните адреси:
Доколку се аплицира електронски, задолжително на сите наведени е-mail адреси: info@ced.org.mk, ramadanienver66@gmail.com и margita_te@yahoo.com со предмет на електронската порака: „Апликација за развој на Дигитална платформа за управување со дозволи за Национален парк Шар Планина“
ИЛИ по пошта или лично на адресата на канцеларијата на ЦЕРТ: 
Центар за едукација и развој
1224 Теарце, Северна Македонија
Понудите доставени по истекот на рокот, односно по 13 септември 2026 година 16:00 часот НЕМА да бидат разгледувани.
X. Критериуми за евалуација
Техничка евалуација (70 поени)
	Критериум за техничка евалуација
	Максимум поени
	Начин на бодирање

	Искуство на компанијата во слични ИКТ проекти
	20
	5 години = 10 поени
6–10 години = 15 поени
над 10 години = 20 поени

	Квалитет на предложената методологија и техничко решение
	30
	Слаб (не ги исполнува соодветно барањата, има значителни недостатоци) = 10 поени
Задоволителен (ги опфаќа повеќето барања, со ограничени детали и одредени слабости) = 20 поени
Добар (добро структуирана методологија, ги исполнува барањата со мали слабости) = 25 поени
Одличен (сеопфатен, иновативен, изводлив и со јасен пристап за имплементација) = 30 поени

	Квалификации на предложениот тим
	20
	Основни квалификации (минимално потребно искуство и сертификати) = 10 поени
Добри квалификации (релевантно искуство, соодветни сертификати и докажана експертиза) = 15 поени
Одлични квалификации (високо искусен тим, напредни сертификати, богато искуство во слични проекти и силна техничка експертиза) = 20 поени


Минималниот праг за успешна техничка евалуација изнесува 50 поени.
Финансиска евалуација (30 поени)
Понудите што ќе го поминат минималниот праг на техничката евалуација ќе бидат предмет на финансиска евалуација и ќе се рангираат согласно следната формула:

Договорот ќе му биде доделен на понудувачот кој ќе освои највисок вкупен број поени од техничката и финансиската евалуација.
XI. Услови за испорака и плаќање
Задачата треба да се реализира во максимален рок од петнаесет (15) месеци од датумот на потпишување на договорот, и тоа:
· 3 (три) месеци за развој, имплементација и целосно ставање во функција на дигиталната платформа; и
· 12 (дванаесет) месеци техничка поддршка и одржување по успешно завршување и прифаќање на целосно функционалната платформа.
Роковите за испорака и деталните фази на реализација ќе бидат договорени и утврдени во договорот помеѓу Центар за едукација и развој- Теарце и избраниот давател на услуги.
Сите плаќања ќе се вршат по доставување на валидна фактура и прифаќање на соодветните испораки од страна на ЦЕРТ. Плаќањето ќе се врши според следната динамика:
· 30% од вкупната договорна вредност ќе се исплатат како авансно плаќање по потпишување на договорот и започнување на реализацијата на задачата.
· 30% од вкупната договорна вредност ќе се исплатат по успешно завршување и прифаќање на договорените меѓурезултати (завршена системска анализа и одобрени функционални и технички спецификации, системска архитектура и база на податоци, развиени кориснички и административни интерфејси, основни функционалности за управување со дозволи и функционалност за плаќање).
· Преостанатите 40% од вкупната договорна вредност ќе се исплатат во рок од 15 (петнаесет) календарски дена по успешно завршување и ставање во функција на дигиталната платформа, доставување на конечната фактура и формално прифаќање на конечните испораки од страна на ЦЕРТ.
XII. Појаснувања
Понудувачите можат да доставуваат барања за појаснување по електронска пошта на info@ced.org.mk најдоцна до 04 септември 2026 година. Одговорите ќе бидат објавени на веб-страницата на ЦЕРТ, без откривање на идентитетот на понудувачот кој го поставил прашањето.
XIII. Доверливост
Сите информации содржани во понудите ќе се третираат како доверливи и ќе се користат исклучиво за целите на евалуацијата.
XIV. Права на ЦЕРТ
Центар за едукација и развој- Теарце го задржува правото да прифати или одбие која било понуда, да ја поништи постапката за набавка без доделување на договор, да побара дополнителни појаснувања од понудувачите или да преговара за помали договорни аспекти со избраниот понудувач пред потпишувањето на договорот.
XV. Права од интелектуална сопственост
Целокупниот изворен код, структурата на базата на податоци, документацијата и сите други материјали развиени во рамките на овој ангажман ќе станат сопственост на ЦЕРТ, We Effect и Национален парк Шар Планина по целосната исплата на договорната вредност.
Избраната компанија нема право повторно да го користи, дистрибуира или пренесува развиеното решение или поврзаните материјали без претходна писмена согласност од ЦЕРТ.
Анекс 1 – Изјава за поврзаност

